paragraph_text: Međuspremnik je oblik memorije koji radi po načelu FIFO (First In-First Out, prvi unutra-prvi van). Odnosno, djeluje kao vodovodna cijev. Kako u tu cijev nalijevamo vodu, tako na drugoj strani voda izlazi i to ona voda koju smo ulili prvu, ta prva i izlazi (primjer je apstraktan, voda će se u cijevi pomiješati, ali to možemo, zbog razumijevanja, načas zanemariti).